Gaizka Garitano

Gaizka Garitano (s. 9. heinäkuuta 1975) on espanjalainen jalkapallovalmentaja ja entinen keskikenttäpelaaja. Joulukuusta 2024 lähtien hän on toiminut Cádizin päävalmentajana.

Hän on jalkapallovalmentaja Ander Garitanon veljenpoika.El sobrino de Ander es el capitán del mejor Éibar

Ura pelaajana

Baski Garitano on Athletic Bilbaon kasvatti, muttei onnistunut juniorivuosen jälkeen murtautumaan joukkueen edustusmiehistöön. Hän pelasi Bilbao Athleticin riveissä Segundaa. Hän pelasi lainalla UE Lleidassa ja SD Eibarissa. Kun vastuuta Athleticissa ei irronnut, Garitano siirtyi kesällä 1999 CD Ourenseen, jossa hän pelasi kaksi kautta Segunda B:ssä. Kesällä 2001 hän palasi Eibariin, jossa kuului neljän kauden ajan joukkueen avauskokoonpanon vakiopelaajiin. Kaudella 2004/05 hän kantoi Eibarin kapteeninnauhaa.Un 'milagro' llamado Eibar Mundo Deportivo. Viitattu 10.6.2016. Garitano vaihtoi kauden jälkeen seuraa Real Sociedadiin.La Real ya llora en plata AS. Viitattu 10.6.2016. Hän vakiinnutti paikkansa pelaavassa kokoonpanossa ja jatkoi seurassa myös Segundaan putoamisen jälkeen kaudella 2007/08. Hän pelasi vielä kauden 2008/09 Deportivo Alavésissa. Uran viimeiseksi jäänyt kausi päättyi seuran osalta putoamiseen Segundasta.Gaizka Garitano negocia ser el segundo entrenador del Eibar con Viadero Diario Vasco. Viitattu 10.6.2016.Garitano: Gaizka Garitano Aguirre BDFutbol. Viitattu 10.6.2016.

Ura valmentajana

Pelaajauransa jälkeen Garitano jatkoi uraansa Eibarissa apuvalmentajana. Hän valmensi vuosina 2010–2012 seuran reservijoukkuetta.GAIZKA GARITANO Transfermarkt. Viitattu 10.6.2016. Kesällä 2012 hänestä tuli Eibarin edustusjoukkueen päävalmentaja.Gaizka Garitano, nuevo entrenador del Eibar Diario Vasco. Viitattu 10.6.2016. Hän johdatti debyyttikaudellaan Eibarin Segunda B:n toiseksi ja seura nousi neljän kauden jälkeen takaisin Segundaan.El Eibar vuelve a Segunda cuatro años después Marca. Viitattu 10.6.2016. Hyvä menestys sai jatkoa myös kaudella 2013/14, kun Garitano johdatti Eibarin Segundan mestariksi ja näin seura nousi ensimmäistä kertaa historiassaan pääsarjatasolle. Kauden jälkeen Garitano teki jatkosopimuksen seuran kanssa.Consecutive promotions earns manager Garitano a new deal at Eibar  Inside Spanish Football. Viitattu 10.6.2016. Hänet palkittiin kauden 2013/14 parhaana valmentajana Segundassa.

Liigakausi 2014/15 alkoi Eibarin osalta hyvin ja joukkue keräsi 27 pistettä 19 ensimmäisestä liigaottelusta. Kevätkaudella joukkue hyytyi pahasti ja lopulta viimeisen kierroksen 3–0 voitto Córdobasta ei enää riittänyt pelastamaan Eibaria putoamiselta. Garitano erosi kauden jälkeen tehtävästään.Garitano se marcha del Eibar: "Un entrenador que desciende no tiene potestad para seguir" Marca. Viitattu 10.6.2016. Myöhemmin Espanjan liiga pudotti Elchen taloudellisten syiden vuoksi ja Eibar säilytti sarjapaikkansa.Official Statement Garitano itse jatkoi uraansa heinäkuussa 2015 Real Valladolidin päävalmentajana.Gaizka Garitano llevará el timónReal Valladolid. Viitattu 10.6.2016. Joukkueen juututtua Segundan hännille Garitano sai potkut lokakuussa 2015.El Valladolid oficializa la destitución de Gaizka Garitano Marca. Viitattu 10.6.2016.

Kesäkuussa 2016 Garitanosta tuli Deportivo de La Coruñan päävalmentaja.Gaizka Garitano, nouvel entraîneur du Deportivo L'Equipe. Viitattu 10.6.2016. Deportivon menestys jäi Garitanon johdolla heikoksi. Vuoden vaihteen jälkeen joukkue ajautui tappiokierteeseen, eikä onnistunut Garitanon alaisuudessa voittamaan yhtään ottelua vuoden 2017 puolella. Kehnot tulokset ja joukkueen pelillisesti heikot suoritukset johtivat Garitanon potkuihin helmikuussa 2017.Gaizka Garitano sacked as Deportivo La Coruna coach after winless run ESPN. Viitattu 18.3.2017.

Kesällä 2017 Garitano aloitti Athletic Bilbaon reservijoukkueen Bilbao Athleticin päävalmentajana.LEZAMA TECHNICAL CHART Athletic Bilbao. Viitattu 21.6.2018. Garitanon johdolla Bilbao Athletic sijoittui kaudella 2017/18 Segunda B:ssä neljänneksi. Joulukuun alussa 2018 Garitano nousi Athletic Bilbaon edustusjoukkueen päävalmentajaksi.Remplacement of Eduardo Berizzo Athletic Bilbao. Viitattu 18.12.2018. Garitano luotsasi Athletic Bilbaon Espanjan cupin loppuotteluun 2020 ja teki kesällä 2020 jatkosopimuksen seuran kanssa.Athletic Club coach Gaizka Garitano signs one-year contract extension Marca. Viitattu 22.7.2021. Seura päätyi kuitenkin erottamaan Garitanon tammikuussa 2021. Garitanon viimeisessä ottelussa Athletic voitti Elchen, mutta kaikkiaan joukkue oli voittanut vain viisi pelaamastaan 16 liigaottelusta. Näin hän ei koskaan ehtinyt valmentaa baskiseuraa cupin finaalissa, joka siirtyi koronapandemian vuoksi pelattavaksi huhtikuuhun 2021.Athletic Club 0 - 1 Real Sociedad La Liga. Viitattu 22.7.2021.Time runs out for Garitano at Athletic Bilbao despite winning latest 'final' The Guardian. Viitattu 22.7.2021.

Kesäkuussa 2021 Garitanosta tuli Segundaan pudonneen Eibarin päävalmentaja.El Eibar hace oficial el fichaje de Gaizka Garitano como nuevo entrenador Estadio Deportivo. Viitattu 22.7.2021.

Saavutukset
Valmentajana
 Segunda División: 2014
 Miguel Muñoz -palkinto (Segunda): 2014

Lähteet

Luokka:Espanjalaiset jalkapalloilijat
Luokka:Espanjalaiset jalkapallovalmentajat
Luokka:Vuonna 1975 syntyneet
Luokka:Elävät henkilöt